Osmanska invazija na Otranto
<s>Osmanska invazija Otranta dogodila se između 1480. i 1481. godine u talijanskom gradu Otrantu u Apuliji u južnoj Italiji.</s><s>Snage Osmanskog Carstva napale su i vršile opsadu grada i njegove citadele.</s><s>Nakon zauzimanja pogubljeno je preko 800 stanovnika.</s><s>Otrantski mučenici se još uvijek veličaju u Italiji.</s><s>Godinu dana kasnije osmanski garnizon predao je grad nakon opsade od strane kršćanskih snaga.</s>

<s>Pozadina 
Napad na Otranto bio je dio neuspjelog pokušaja Osmanlija da upadnu u Italiju i zauzmu je.</s><s>U ljeto 1480. godine, snaga od gotovo 20 000 osmanskih Turaka pod zapovjedništvom Gedik Ahmed-paše upala je u južnu Italiju.</s><s>Prvi dio plana bio je zauzimanje lučkog grada Otranta.</s>

<s>Invazija Italije</s>

<s>Opsada 
28. jula 1480. osmanska flota od 128 brodova - uključujući 28 galija - dospjela je u blizinu napuljskog grada Otranta.</s><s>Mnoge od tih trupa došle su od opsade Rodosa.</s><s>Garnizon i stanovnici Otranta povukli su se u Otrantski zamak.</s><s>11. augusta, nakon petnaestodnevne opsade, Gedik Ahmed naredio je konačni napad.</s><s>Nakon što su zidovi probijeni, Osmanlije su se počele probijati kroz grad do katedrale i citedele.</s><s>Dospjevši do katedrale, "pronašli su arhiepiskopa Stefana Agricolu, u punoj odori i sa križem u ruci" kako ih dočekuje sa grofom Francescom Largom, komandantom garnizona i biskupom Stefanom Pendinellijem.</s><s>Prema navodima Crkve, ubijeno je 12 000 ljudi, a 5000 zarobljeno, uključujući žrtve iz teritorija Salentinskog poluotoka oko grada, iako današnji historičari kritiziraju te brojke i izvještaj.</s>

<s>Otrantski mučenici 
Rimokatolička crkva je 12. maja 2013. kolektivno kanonizirala otrantske mučenike kao svece.</s><s>Tvrdi se da se njihovi ostaci danas čuvaju u Otrantskoj katedrali i crkvi Santa Caterina a Formiello u Napulju.</s>

<s>Kasniji historičari u određenoj su mjeri kritizirali takvu kršćansku historiografiju.</s><s>Osmanlije su osporavale da je došlo do pogubljenja velikih razmjera; tvrdili su da su kosti u Otrantskoj katedrali ostaci boraca ubijenih tokom osmanske invazije.</s><s>Međutim, talijanski istraživači zaključuju da osmanski napadači jesu počinili neke terorističke činove kako bi prouzrokovali paniku među lokalnim stanovništvom Otranta.</s><s>Noviji istraživači smatraju da li je uopće bilo žrtava pokolja, smatrajući vjerojatnijim da su ratni zarobljenici umjesto toga prodavani u ropstvo.</s>

<s>Zaustavljeno napredovanje 
U augustu 1480. godine, 70 brodova iz flote napalo je Vieste.</s><s>Monastero di San Nicholas di Casole, u kojem se nalazila jedna od bogatijih biblioteka u Evropi, uništen je 12. septembra.</s><s>Oktobarski napadi provođeni su nad obalskim gradovima - Lecce, Taranto i Brindisi.</s>

<s>Međutim, usljed nedostatka namirnica, osmanski komandant, Gedik Ahmed-paša, nije učvrstio napredovanje svojih snaga.</s><s>Umjesto toga se vratio u Albaniju sa većinom svojih trupa, ostavivši garnizon od 800 pješaka i 500 konjanika radi obrane Otranta.</s><s>Pretpostavljalo se da će se vratiti sa vojskom nakon zime.</s>

<s>Reakcija Evrope 
Budući da je od pada Konstantinopolja bilo prošlo samo 27 godina, postojao je strah da će Rim zadesiti ista sudbina.</s><s>Stvoreni su planovi za evakuaciju pape i građana Rima.</s><s>Papa Siksto IV. ponovio je svoj poziv na križarski rat iz 1471. godine.</s><s>Nekoliko talijanskih gradova-država, Mađarska i Francuska potvrdno su odgovorile na to.</s><s>Mletačka Republika nije, budući da je 1479. bila potpisala skup dogovor o primirju sa Osmanlijama.</s>

<s>Kralj Ferdinand I od Napulja 1481. je mobilizirao vojsku, koju je predvodio njegov sin Alfonso, grof Kalabrije.</s><s>Kontingent trupa pružao je kralj Matija Korvin.</s>

<s>Ponovno zauzimanje 
Između augusta i septembra 1480. godine, kralj Ferdinand od Napulja, uz pomoć svog rođaka Ferdinanda Katolika i Kraljevine Sicilije, neuspješno je pokušao preoteti Otranto.</s><s>Kršćanske snage pokrenule su opsadu tog grada 1. maja 1481. godine.</s><s>Međutim, 3. maja sultan Osmanskog Carstva, Mehmed II, umro je bez da su svađe oko toga ko će biti njegov nasljednik završene.</s><s>Dinastička kriza koja je uslijedila rezultirala je neuspjehom slanja osmanskog pojačanja u pomoć Otrantu.</s><s>Turski garnizon u Otrantu bio je prisiljen pregovarati sa kršćanskim snagama, što je omogućilo Turcima povlačenje u Albaniju.</s>

<s>Posljedice</s>

<s>Broj građana, koji je navodno iznosio 20 000 (novija istraživanja bacaju sumnju na to), do kraja vijeka je opao na 8000.</s><s>Iz straha od još jednog napada, mnogi su napustili grad u narednih nekoliko decenija.</s>

<s>Povezano 
 Historija islama u južnoj Italiji
 Otrantski mučenici</s>

<s>Izvori</s>

<s>Vanjske veze</s>

<s>En.otrantopoint.com 
 Zum.de
 Borghitalia.it 
 Castellipuglia.org 
 Uni-mannheim.de 
 Cronologia.leonardo.it 
 Museomuro.it 
 Kako je osamsto otrantskih ljudi spasilo Rim</s>

<s>1480
1481
Italijanske bitke
Mađarske bitke
Osmanske bitke
Srednjovjekovne bitke
Križarski ratovi
Historija Otranta</s>

